  Туспуктэм: Майя Бывальцева Майя Бывальцева 21-тӥ тулысалэ Ижкарын Удмуртиысь йӧскалык театрлэн юртаз XXV Герд лыдӟонъёс ортчозы. Солэн темаез - «Кузебай Герд: дауръёс куспын». Радъясь комитетлэн пумиськонэз бере, со сярысь элькунысь Йӧскалык дышетонъя институтлэн кивалтӥсез Надежда Ураськина «ВКонтатке» мерлыко вотсэысь бамаз ивортӥз. Пумиськонын ужрадлэн пуштросэз, валтӥсь докладъёс, котькуд ёросысь но карысь делегатъёслэн лыдзы сярысь вераськизы. Оглом Герд лыдӟонъёсы 500 пала адями пыриськоз: тодосчиос, дышетӥсьёс, студентъёс но школаын дышетскисьёс, мер огазеяськонъёслэн, кун но муниципал тӧрлык ёзэсъёслэн ыстэм муртъёссы. Туэ ужрад Анай кыллэсь калыккуспо нуналзэ, Россиын Дышетӥсьлэсь но нодъясьлэсь арзэс, Удмуртиын Егитъёслэсь арзэс пусъён улсын ортчоз. Тодэ вайытом, Кузебай Герд но Ашальчи Оки вордскем дырысен 125 ар тырмонлы сӥзем ужрадъёс ортчозы Удмуртиын быдэс 2023-тӥ ар ӵоже радъяськозы. 31-тӥ толшоре Ижкарысь чугун сюрес вокзалын нырысетӥ удмурт нылкышно кылбурчилэсь чуръёссэ лыдӟозы. Тегъёс: Гердлыӟдонъёс Мерлык Удмуртия  